єго́же у́бѡ и мы̀ ви́дяще, и свѣтлѣ́йшее сіѐ со́лнце, ѡбновля́ющее на вся́къ де́нь тва́рь, тя̀ и́стиннагѡ днѐ сла́вимъ сл҃нце, и свѣ́тъ тво́й невече́рній, и́же сн҃омъ твои́мъ на́мъ заповѣ́давый ѡбнови́тися на́шему єстеству̀ ст҃ы́мъ твои́мъ дх҃омъ, я́кѡ и по да́ру сему̀ првд̑нымъ возсія́ти я́кѡ со́лнцу:тебѣ̀ мо́лимся, и тебѐ про́симъ ѻц҃а̀ сло́ва, гдс̑а и бг҃а на́шего: :млс̑тивнымъ ѻ́комъ при́зри на ны̀ грѣ̂шныя и недостѡ́йныя рабы̂ твоя̂, пребыва́ющыя въ се́мъ дому̀ нб҃оподо́бномъ, вселе́нныя похвалѣ̀, же́ртвенницѣ и́стинномъ неизрече́нныя твоея̀ сла́вы, и низпослѝ прест҃а́го твоего̀ дх҃а на ны̀, и на наслѣ́діе твоѐ:и по бж҃е́ственному дв҃ду, ѡбновѝ въ сердца́хъ на́шихъ ду́хъ пра́вый и дх҃омъ влд̑чнимъ утвердѝ на́съ